મોડાસા શહેરના નગરપાલિકા વિસ્તારમાં આવેલી દુકાનો અમુક વેપારીઓ કાયદાની એંસીતેંસી કરીને કાયમી ખુલ્લી રાખતા હોવાની ફરિયાદ ઉઠી છે. ગુમાસ્તાધારાના કાયદાના અમલ માટે વેપારીઓએ પોતે નક્કી કરેલા અઠવાડિયાના એક દિવસ દરમિયાન વેપાર બંધ રાખી ગુમાસ્તાધારાનો અમલ કરવાનો હોય છે. પરંતુ વેપારીઓ અઠવાડિયાના સમયગાળામાં નક્કી કરેલા દિવસ મુજબ દુકાનો બંધ રાખતા ન હોવાની પાલિકાને જાણ થતાં રવિવારે પાલિકાની ટીમે શહેરના મુખ્ય રોડ પર આવેલા શ્યામ સુંદર શોપિંગ તેમજ બસ સ્ટેન્ડ વિસ્તાર, કોલેજ રોડ, શામળાજી રોડ પર ચેકિંગ હાથ ધર્યું હતું.